**Zmluva**

**o poskytnutí finančnej dotácie z rozpočtu Obce Marianka v roku 2020**

**Poskytovateľ: Obec Marianka, Školská ul. č. 32, 900 33 Marianka**

zastúpená : Ing. Dušan Statelov

Bankové spojenie a číslo účtu: Prima banka Slovensko, a.s., 1804067002/5600

IBAN: SK54 5600 0000 0018 0406 7002

IČO: 00304 930

DIČ: 2020643680

**ako poskytovateľ dotácie** /ďalej len „obec“/

**a**

**Príjemca: Chorus Augustini**

zastúpený: Ing. Marcel Porges

Adresa: Nám. 4. apríla 2/20, 900 33 Marianka

Právna forma: občianske združenie

Bankové spojenie a číslo účtu: ČSOB

IBAN: SK61 7500 0000 0040 2525 3926

IČO: 51202115

DIČ: nie sme platcom DPH

**ako príjemca dotácie** /ďalej len „príjemca“/

uzavreli v zmysle § 628 a nasl. Občianskeho zákonníka a Všeobecne záväzného nariadenia č. 7/2016 o poskytovaní dotácií z rozpočtu Obce Marianka v roku 2018 túto zmluvu:

**I.**

**Predmet zmluvy**

1. Obec Marianka v zmysle uznesenia OZ č. 2020/3-24 z rokovania Obecného zastupiteľstva v Marianke konaného dňa 16.6.2020 poskytuje príjemcovi finančnú dotáciu vo výške  **600,- EUR.**

2.Finančná dotácia bude použitá na finančné zabezpečenie nákladov **koncertnú činnosť doma i v zahraničí a organizácia spoločenských akcií v Marianke.**

3. Príjemca vyhlasuje, že finančnú dotáciu uvedenú v ods. 1 tohto článku prijíma.

**II.**

**Spôsob platby**

1. Finančná dotácia bude poskytnutá bezhotovostným prevodom z účtu obce Marianka.

**III.**

**Iné dohodnuté podmienky**

1. Príjemca sa zaväzuje použiť poskytnutú finančnú dotáciu na účely uvedené v tejto zmluve. Zároveň sa zaväzuje, že poskytnuté prostriedky použije hospodárne a efektívne.

2. Príjemca sa zaväzuje, že na všetkých propagačných materiáloch a pri propagácii aktivít prostredníctvom masmédií uvedie, že sa realizovali s poskytnutou finančnou dotáciou Obce Marianka.

3. Príjemca je povinný spolu so zúčtovaním poskytnutej finančnej dotácie predložiť stručné zhodnotenie účelu jej použitia.

4. Príjemca sa zaväzuje, že na svojich materiáloch, podujatiach, webovom sídle alebo inom materiálnom alebo duševnom výstupe, ktorý bol spolufinancovaný zo strany obce, bude uvádzať jej propagáciu, a to vo forme určenej obcou.

5. Obec si vyhradzuje právo kontroly použitia finančnej dotácie.

6. Príjemca je povinný finančnú dotáciu vyčerpať do 31.10.2020.

7. Príjemca je povinný zúčtovať poskytnutú dotáciu do 30 dní po jej vyčerpaní, najneskôr však do 15.12.2020 a predložiť písomnú správu o použití finančnej dotácie do podateľne obecného úradu v Marianke.

8. Pokiaľ príjemca nepredloží zúčtovanie finančnej dotácie alebo použije túto finančnú dotáciu na iný účel ako bol určený v tejto zmluve, je povinný finančnú dotáciu vrátiť na účet obce, najneskôr do 15 dní po termíne stanovenom na zúčtovanie. Obec v takýchto prípadoch je oprávnená uplatniť aj sankcie podľa platného všeobecne záväzného nariadenia.

9. Príjemca sa zaväzuje vrátiť 50% z poskytnutej celkovej výšky dotácie obci, ak nedodrží povinnosť uvedenú v bode 4. tohto článku zmluvy, a to najneskôr do 15 dní po termíne stanovenom na zúčtovanie dotácie.

**IV.**

**Záverečné ustanovenia**

1. Príjemca je povinný pri obstarávaní tovarov, služieb a verejných prác postupovať podľa platného zákona o verejnom obstarávaní, ak mu takúto povinnosť zákon ukladá.

2. Obidve zmluvné strany vyhlasujú, že sa zhodli na celom obsahu zmluvy, čo potvrdzujú svojím podpisom.

3. Zmluva nadobúda platnosť dňom podpisu oboch zmluvných strán.

4. Zmluva je vyhotovená v dvoch rovnocenných exemplároch, z ktorých Obec Marianka obdrží 1 rovnopis a príjemca obdrží 1 rovnopis.

V Marianke dňa 05.10.2020

 ............................................ .............................................

 starosta obce príjemca